Vurunkatis

Vurunkatis (Wurunkatte) – karo dievas hatų ir hetitų mitologijoje. Tai ankstyvojo hetitų panteono dievybė; svarbus jos kulto centras buvo Neriko miestas. Hatų kalba dievavardis reiškia „žemės karalius“ (hatų k. katte – „karalius“).Benjamin H. Isaac, Israël Roll. BAR International Series, 141–144, British Archaeological Reports, 1982, p. 63. Hetitų dantiraščiu Vurunkačio vardas neretai būdavo užrašomas dZABABA.Gwendolyn Leick (2002). A Dictionary of Ancient Near Eastern Mythology, p. 165. ISBN 9781134641024.

Kaip ir sosto deivę Halmašuit, Vurunkatį hatai siejo su karališkąja valdžia. Dievų sąraše, kuriame išvardijamos svarbiausios hatų panteono dievybės, minimas tarp Talipinu (Telipinas) ir Hanvašuit. Vurunkatis – viena iš dievybių, kurioms buvo aukojama per hetitų KI.LAM šventę.Piotr Taracha: Religions of Second Millennium Anatolia. Harrassowitz Verlag, Wiesbaden 2009, p. 39, 41, 48, 50. ISBN 978-3-447-05885-8.

 Šaltiniai 

Kategorija:Hetitų dievai